খড়্গপুরের দমদমা
খড়গপুর দমদমা হল একটি টিলা যার অস্তিত্ব বর্তমানেও আছে। তবে ওয়ার্কশপ, রেলস্টেশন, রেললাইনের জালে জড়িয়ে যাওয়ার কারণে এখন বোঝা যায় না। আগে রেল কর্মশালা ও তার আশেপাশের এলাকায় একটি ৪০ ফুটের সুবিস্তৃত ভূমিখন্ড ছিল। নাম ছিল খড়্গপুর দমদমা। দমদমা কথার অর্থ উচ্চভূমি বা টিলা। একটি প্রাচীন রাস্তা ছিল টিলার ওপর দিয়ে। পরে টিলার ওপরে গাছপালা ছিল না। ব্রিটিশরা খড়্গপুরের দমদমা এলাকার চুড়া ডিনামাইট দিয়ে সমতল করেছিল। এর ওপরেই বর্তমানের রেল কর্মশালা ও টাউন থানা অবস্থিত।